
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 12 iunie 2012               

PL-x 177/2012                     


                                                                 AVIZ
asupra proiectului de Lege pentru completarea art.140 din Legea nr.571/2003 privind Codul fiscal
      În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea art.140 din Legea nr.571/2003 privind Codul fiscal, trimis cu adresa nr. PL x 177 din 29 mai 2012 şi înregistrat cu nr. 31/401 din 31 mai 2012.
       Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
       Senatul, in calitate de primă Cameră sesizată, a adoptat proiectul de lege, ca urmare a depasirii termenului de adoptare, potrivit art.75 alin.(2) teza a III-a din Constitutia României republicată.
       Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 12 iunie 2012.
       Proiectul de lege are ca obiect de reglementare completarea art. 140 alin. (2) din Legea nr. 571/2003 privind Codul fiscal, cu modificările şi completările ulterioare, cu o nouă literă, lit. g), în sensul aplicării cotei reduse a TVA, respectiv  9%, pentru publicitatea prin presă . 
      Membrii Comisiei au examinat proiectul de lege supus avizării, expunerea de motive, punctul de vedere al Guvernului, transmis cu adresa nr. 2868 din 15 decembrie 2011, prin care nu susţine adoptarea acestei iniţiative legislative şi avizul favorabil al Consiliului Legislativ nr.1238 din 24 noiembrie 2011.
      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege, întrucât, conform art. 98 alin. (2) din Directiva 112/2006/CE, cu modificările şi completările ulterioare, statele pot implementa cote reduse de TVA numai pentru livrările de bunuri sau prestările de servicii prevăzute în anexa III la Directivă. Apreciem că prestările de servicii de publicitate nu figurează în lista bunurilor şi serviciilor pentru care Directiva 112/2006/CE permite statelor membre aplicarea cotei reduse de TVA.

      În raport de obiectul şi conţinutul reglementării, proiectul de lege face parte din categoria legilor ordinare. 

      VICEPREŞEDINTE,                                                 SECRETAR,

        Florin IORDACHE                                        Gabriel ANDRONACHE
Consilier, Ciprian Bucur
_1283583422.unknown

